
ΔΙΑΤΑΓΜΑΤΑ 

Έγκριση Πολεοδομικής μελέτης τμημάτων των πολεοδομικών ενο¬ 
τήτων Πλάτανος - Πεντέλι και Αγ. Μαρίνα - Κριθώνη του οικι¬ 


σμού Αγίας Μαρίνας του Δήμου Λέρου (Ν. Δωδεκανήσου) . . 1 

ΑΠΟΦΑΣΕΙΣ 

Τροποποίηση του ρυμοτομικού σχεδίου Περιστεριού στο Ο.Τ. 1397 2 

- Τροποποίηση του ρυμοτομικού σχεδίου πόλης Ελασσόνας στο Ο.Τ. 

336 Α του Ν. Λαρίσας .. 3 

Τροποποίηση του ρυμοτομικού σχεδίου πόλης Ελασσόνας στο Ο.Τ. 
225Β-226 Α Ν. Λαρίσας .-. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση Πολεοδομικής μελέτης τμημάτων των πολεοδομικών ενοτή¬ 
των Πλάτανος - Πεντέλι και Αγ. Μαρίνα - Κριθώνη του οικισμού 

Αγίας Μαρίνας του Δήμου Λέρου (Ν. Δωδεκανήσου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1,2,3,9 και 11 του ν.δ/τος της 
17.7.1923 «Περί σχεδίων πόλεων κ.λπ.» (Α’ 228), όπως μεταγενέ¬ 
στερα τροποποιήθηκε και συμπληρώθηκε. 

2. Τις διατάξεις των άρθρων 1 (παρ. 1 και 4) και 7 (παρ. 4) του Ν. 
1337/1983 «Επέκταση των πολεοδομικών σχεδίων οικιστική ανά¬ 
πτυξη και σχετικές ρυθμίσεις» (Α' 33), όπως τροποποιήθηκε με το ν. 
1512/1985 «Τροποποίηση και συμπλήρωση πολεοδομικών διατάξεων 
ρύθμιση συναφών θεμάτων και θεμάτων του Ταμείου Νομικών»(Α' 4). 

3. Τις διατάξεις των άρθρων 4 (παρ. 1), 7,8,9 και 16 του ν. 1577/ 
1985 «Γενικός Οικοδομικός Κανονισμός» (Α' 210), όπως τροποποιή¬ 
θηκαν με το άρθρο 13 (παρ. 1,2,3) του ν. 1647/1986 «Οργανισμός 
Κτηματολογίου"και Χαρτογραφήσεων Ελλάδος (ΟΚΧΕ)» και άλλες 
σχετικές διατάξεις (Α' 141) και το άρθρο 1 (παρ. 3,4) του ν. 1772/ 
1988 «Τροποποίηση διατάξεων του ν. 1577/1985 «ΓΟΚ» και άλλες 
σχετικές - διατάξεις» (Α' 91). 

4. Τις διατάξεις της παραγράφου 1, εδ. ιδ του άρθρου 23 του ν. 
1558/1985 «Κυβέρνηση και Κυβερνητικά Όργανα» (Α' 137). 

5. Την 51616/2514/12.8.1967 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση Γενικού Πο- 
λεοδομικού Σχεδίου (ΓΠΣ) του οικισμού Αγ. Μαρίνας του δήμου'Λέρου 
(Ν. Δωδεκανήσου)» (Δ' 1039). 

6. Την 34958/1712/1990 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Χαρακτηρισμός ως πυκνοδο- 
μημένων τμημάτων των πολεοδομικών ενοτήτων Πλάτανος - Παντέλι 


και Αγία Μαρίνα - Κριθώνι του δήμου Λέρου (Ν. Δωδεκανήσου). 

7. Την 34959/1713/1990 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Έγκριση πολεοδομικής προ¬ 
μελέτης των πολεοδομικών ενοτήτων «Πλάτανος - Παντέλι» και «Αγ. 
Μαρίνα - Κριθώνη» του δήμου Λέρου (Ν. Δωδεκανήσου). 

8. Την 53/1987 γνωμοδότηση του δημοτικού συμβουλίου Λέρου 
(Ν. Δωδεκανήσου). 

9. Την 125/1989 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

10. Τις 253/1990 και 564/1990 γνωμοδοτήσεις του Συμβουλίου 
της Επικράτειας με πρόταση του Υπουργού Περιβάλλοντος Χωροτα¬ 
ξίας και Δημοσίων Έργων, αποφασίζουμε: 

Άρθρον 1 

Εγκρίνεται με τις διατάξεις του ν. δ/τος της 17.7.1923 το πολεοδο- 
μικό σχέδιο τμημάτων των πολεοδομικών ενοτήτων «Πλάτανος Πα¬ 
ντέλι» και «Αγία Μαρίνα - Κριθώνη» του χαρακτηρισμένου ως παραδο¬ 
σιακού με το από 19.10.1978 π. δ/γμα (Δ' 594) και προϋφισταμένου 
του έτους 1923 οικισμού Αγίας Μαρίνας του Δήμου Λέρου (Ν. Δωδεκα¬ 
νήσου) και τα οποία έχουν χαρακτηρισθεί ως πυκνοδομημένα με την 
34958/1712/1990 απόφαση του Υπουργού Περιβάλλοντος, Χωρο¬ 
ταξίας και Δημοσίων Έργων με τον καθορισμό οικοδομήσιμων χώρων, 
οδών, πεζοδρόμων, κοινοχρήστων χώρων, χώρων πλατείας, πρασίνου, 
στάθμευσης αυτοκινήτων, σχολείου, χώρου λυκείου, διοίκησης, και κα¬ 
θορίζεται η θέση και η διάταξη κτιρίων εκκλησίας, όπως φαίνεται στα 
σχετικά τέσσερα (4) χρωματισμένα διαγράμματα σε κλίμακα 1.1000 
που θεωρήθηκε από τον Προϊστάμενο της Διεύθυνσης Τοπογραφικών 
Εφαρμογών με την 69999/1990 πράξη του και που αντίτυπά τους σε 
φωτοαμϊκρυνση δημοσιεύονται με το παρόν διάταγμα. 

Άρθρο 2 

Στους οικοδομήσιμους χώρους της παραπάνω περιοχής επιτρέπο¬ 
νται οι χρήσεις γενικής κατοικίας όπως προσδιορίζονται από το άρθρο 3 
του από 23.2.1987 π. Δ/τος (Δ’ 166). 

Άρθρον 3 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους τεσσάρων (4) και έξι (6) μ. όπως φαίνονται στα σχετικά 
διαγράμματα. 

■ Άρθρον 4 

Τα ελάχιστα όρια εμβαδού και προσώπου καθώς και οι όροι και πε¬ 
ριορισμοί δόμησης των οικοπέδων ορίζονται κατά τομείς Α και Β ως 
εξής: 

Α. Τομέας Α. 

1. Ελάχιστο πρόσωπο: Δώδεκα (12) μ. 

Ελάχιστο εμβαδόν: Τριακόσια (300) τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα: 

α) Τα οικόπεδα εφόσον έχουν κατά την δημοσίευση του παρόντος δια¬ 
τάγματος. 

Ελάχιστο πρόσωπο: Οκτώ (8) μ. 

Ελάχιστο εμβαδόν: Εκατόν πενήντα (150) τ.μ. και, 

β) Τα οικόπεδα με όποιες διαστάσεις είχαν στις 2.7.1968 ημέρα δη¬ 
μοσίευσης του από 15.6.1968 β. δ/τος (Δ' 111). 

3. Μέγιστο ποσοστό κάλυψης: Ογδόντα τοις εκατό (80%) της επιφά¬ 
νειας τους. 

4. Συντελεστής δόμησης: Οκτώ δέκατα (0,8). 

5. Κατά παρέκκλιση της προηγουμένης παραγράφου ορίζεται συντε¬ 
λεστής δόμησης 1,2 για οικόπεδα εμβαδού μικρότερου των 150 τ.μ. 
εφόσον η συνολική επιφάνεια των ορόφων δεν υπερβαίνει τα 120 τ.μ. 

Β. Τομέας Ε. 

1. Ελάχιστο πρόσωπο: Δέκα πέντε (15) μ. 

Ελάχιστο εμβαδόν: Εξακόσια (600) τ.μ. 

2. Κατά παρέκκλισή της προηγουμένης παραγράφου θεωρούνται άρ¬ 
τια και οικοδομήσιμα: 

α) Τα οικόπεδα εφόσον έχουν κατά τη δημοσίευση του παρόντος δια¬ 
τάγματος: 

Ελάχιστο πρόσωπο: Δώδεκα (12) μ. 

Ελάχιστο εμβαδόν: Τριακόσια (300) τ.μ. 

β) Τα οικόπεδα που στις 25.7.1979 ημέρα δημοσίευσης του από 
19.7.1979 π. δ/τος (Δ' 401) είχαν. 

Ελάχιστο πρόσωπο οκτώ (8) μ. 

Ελάχιστο εμβαδόν: Εκατόν πενήντα (150) τ.μ. 

γ) Τα οικόπεδα με όποιες διαστάσεις είχαν στις 2.7.1968 ημέρα δη¬ 
μοσίευσης του από 15.6.1968 β. δ/τος (Δ' 111). 

3. Μέγιστο ποσοστό κάλυψης: Πενήντα τοις εκατό (50%) της επιφά¬ 
νειας τους. 

4. Συντελεστής δόμησης: Πέντε δέκατα (0,5). 

5. Κατά παρέκκλιση της προηγουμένης παραγράφου ορίζεται: 

α) Συντελεστής δόμησης 0,8 για οικόπεδα εμβαδοΰ μικρότερου των 
300 τ.μ. εφόσον η συνολική επιφάνεια ορόφων δεν υπερβαίνει τα 150 
τ.μ. και, 

β) Συντελεστής δόμησης 1,2 για.οικόπεδα εμβαδού μικρότερου των 
150 τ.μ. εφόσον η συνολική επιφάνεια ορόφων δεν υπερβαίνει τα 120 
τ.μ. 

Γ. Και για τους δύο τομείς ισχύουν: 

1. Επί πλέον των προϋποθέσεων των παραγράφων 1 και 2 των ενο¬ 
τήτων Α και Β τα οικόπεδα θεωρούνται άρτια και οικοδομήσιμα εφόσον 
μέσα στο οικοδομήσιμο τμήμα τους εγγράφεται κάτοψη κτιρίου με ελά¬ 
χιστη επιφάνεια πενήντα (50) τετρ. μέτρων και ελάχιστη πλευρά πέντε 
(5) μέτρων με εξαίρεση των παραγράφων 2β. 

2. Μέγιστο επιτρεπόμενο ύψος των κτιρίων επτά (7) μέτρα, μετρού- 
με\Λ από το γύρω φυσικό έδαφος. Στο ύψος αυτό δεν συμπεριλαμβάνε- 
ται το ύψος του στηθαίου. 

Δ. Για τα κτίρια του οικισμού καθορίζονται επίσης οι παρακάτω μορ- 
φολογικοί περιορισμοί: 

- Η στέγαση όλων των κτιρίων γίνεται αποκλειστικά με δώμα. 

- Απαγορεύεται κατασκευή κτιρίου επί υποστηλωμάτων (ΡΙΕΟ- 
ΤΙ5). 

- Απαγορεύονται οι περιμετρικοί εξώστες και οι συνεχόμενοι σε πε¬ 
ρισσότερες της μιας όψης του κτιρίου. Το μήκος των εξωστών δεν επι¬ 


τρέπεται να υπερβαίνει τα 3μ. και το πλάτος το 1μ. 

- Απαγορεύονται τα έρκερ και οι εσοχές τμημάτων όψεων από την 
διαμορφωμένη οικοδομική γραμμή για τη δημιουργία μεγαλύτερου 
πλάτους εξωστών. 

- Η αναλογία ανοιγμάτων στην κάθε όψη του ορόφου δεν επιτρέπεται 
να υπερβαίνει το 20%, με εξαίρεση το ισόγειο που μπορεί να φθάνει το 
35%, στην περίπτωση καταστημάτων. 

- Τα ανοίγματα είναι ορθογώνια με μέγιστο πλάτος 0,9 μ. Η αναλο¬ 
γία ύψους προς πλάτος δεν μπορεί να είναι μικρότερη από το 1,5. 

Εξαιρούνται οι" εξώθυρες'που μπορούν να έχουν πλάτος μέχρι 1,2 μ. 
τα καταστήματα και τα ανοίγματα ειδικών χώρων. 

- Τα υπέρθυρα και τα πρέκια των παραθύρων μπορούν να διαμορφώ¬ 
νονται τοξοτά ή ημικυκλικά. Το τμήμα του ανοίγματος που περιλαμβά¬ 
νεται στο κυκλικό τμήμα τού τοξωτού υπερθύρου των ανοιγμάτων, δεν 
υπολογίζεται στις αναλογίες ύψους προς πλάτος της προηγουμένης πα¬ 
ραγράφου. 

- Τα κουφώματα πρέπει να είναι ξύλινα στο φυσικό χρώμα του ξύλου 
ή βαμμένα. 

- Απαγορεύονται τα γερμανικά σκούρα, τα ρολλά και τα συρόμενα. 

- Απαγορεύεται η δημιουργία προστέγων (μαρκίζες) οιασδήποτε 
μορφής και μεγέθους. 

- Επιτρέπεται η διαμόρφωση εμφανών πλαισίων (μαντώματα) γύρω 
από τα ανοίγματα των όψεων σε σοβά ή με εμφανή πορόλιθο. Απαγο¬ 
ρεύεται το μάρμαρο ή άλλα υλικά. 

- Οι εξωτερικές όψεις σοβατίζονται και βάφονται με χρώμα: λευκό, 
ώχρα, θαλασσί, λουλακί, σωμόν ή κατά την κρίση της ΕΠΑΕ. 

- Απαγορεύεται η ανέγερση ενιαίου κτιρίου με όγκο μεγαλύτερο από 
1000 κυβικά μέτρα (μ3), με εξαίρεση τα ειδικά κτίρια και ύστερα από 
γνωμοδότηση της Ε.Π.Α.Ε. 

- Απαγορεύονται οι καμάρες στις όψετς των κτιρίων. Επιτρέπονται 
μόνον μετά από έγκριση της ΕΠΑΕ. 

- Απαγορεύεται η επίστρωση με τσιμέντο ή άσφαλτο των παραδοσια¬ 
κών καλτεριμιών του οικισμού. 

- Για κάθε οικοδομική εργασία απαιτείται η προηγούμενη έγκριση 
της σχετικής μελέτης από την Ε.Π.Α.Ε. 

- Κατά τα λοιπά ισχύουν τα αναφερόμενα στο από 19.10.1979π. δ/ 
γμα (Δ’ 594). 

Άρθρον 5 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 7 Ιανουάριου 1991 

Ο ΠΡΟΕΔΡΟΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΣΤΕΦΑΝΟΙ ΜΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. οίχ. 8011/653 ' (2) 

Τροποποίηση του ρυμοτομικού σχεδίου Περιστεριού στο Ο.Τ. 1397. 

Ο ΝΟΜΑΡΧΗΣ ΔΤΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70. 

2. Τις διατάξεις του Α.Ν. 314/1968 (ΦΕΚ. 47/Α) όπως τροποποι¬ 
ήθηκαν και συμπληρώθηκαν με το υπ’ αρ. 1018/71 Ν. Δ/γμα (ΦΕΚ. 
210/Α). 

3. Τις διατάξεις του υπ’ αρ. 183/86 Π. Δ/τος (ΦΕΚ. 70Α). 

4. Την υπ’ αρ. Γ4δ/15883/1903/8.2.88 κοινή απόφαση Υπουρ¬ 
γού Προεδρίας της Κυβέρνησης και αναπληρωτή Υπουργού ΠΕΧΩΔΕ. 

5. Τον υπ’ αρ. 19982/1598/8.10.1990 έγγραφο της Δ/νσης Πο¬ 
λεοδομίας Δυτ. Αττικής. 

6. Την υπ’ αρ. 11/91 (θέμα 14ο) γνωμοδότηση του Συμβουλίου 
Χ.Ο.Π. του Νομού Δυτ. Αττικής, αποφασίζουμε: 


Άρθρον Ιο 

Εγκρίνεται η τροποποίηση του ρυμοτομικού σχεδίου Περιστεριού στο 
Ο.Τ. 1397 με α) τον αποχαρακτηρισμό του, με τα στοιχεία Κ.Θ.Ε.Δ., 
τμήματός του από «χώρο σχολείου» και τον χαρακτηρισμό του σε «χώρο 
εκκλησίας», περιβαλλόμενο.από «πεζόδρομο» πλάτους 3.00 μέτρων και 
β) τον χαρακτηρισμό, τμήματος του δρόμου Αλκίμου, σε «πεζόδρομο», 
όπως φαίνεται στο σχετικό πρωτότυπο-σχεδιάγραμμα σε κλίμακα 
1:500, που έχει θεωρηθεί από τον Δ/ντή της Δ/νσης Πολεοδομίας Δυτ. 
Αττικής και που θα αναρτηθεί για 15 ημέρες στα γραφεία της Δ/νσης 
Πολ/μίας Δυτ. Αττικής, μετά τη δημοσίευση αυτής της απόφασης στην 
Εφημερίδα της Κυβέρνησης. 

Άρθρον 2ο 

Η ισχύς αυτής της απόφασης αρχίζει από την ημερομηνία δημοσίευ¬ 
σής της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 19 Απριλίου 1991 
Ο Νομάρχης 

, ΑΘΑΝΑΣΙΟΣ Κ. ΜΠΟΥΡΑΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2650. (3) 

Τροποποίηση του ρυμοτομικού σχεδίου πόλης Ελασσόνας στο Ο.Τ. 

336Α Ν. Λαρίσης. 

Ο ΝΟΜΑΡΧΗΣ ΛΑΡΙΣΗΣ 

Έχοντας υπόψη: 

1. Τις διατάξεις του ν. δ/τος της 17ης Ιουλίου 1923 όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 3 
και 70 αυτού. 

2. Τις διατάξεις του α.ν. 314/1968 (ΦΕΚ 47/Α) όπως τροποποιή¬ 
θηκαν και συμπληρώθηκαν με το υπ’ αριθ. 1018/71 ν. δ/γμα (ΦΕΚ 
220/Α) και με την παρ. 3 του άρθρου 34 του ν. 1577/85 (ΦΕΚ 210/ 
Α). 

3. Τις διατάξεις του υπ’ αριθ. 183/1986 π.δ/τος (ΦΕΚ 70/Α) και 
ειδικότερα το άρθρο 1 αυτού. 

4. Την υπ’ αριθ. 73/1990 απόφαση του Δημοτικού Συμβουλίου. 

5. Την υπ’ αριθ. 1/1991 γνωμοδότηση του Συμβουλίου Χωροτα¬ 
ξίας Οικισμού και Περιβάλλοντος, Νομού Λάρισας, όπως διατυπώθηκε 
στο πρακτικό της 1ης/1991 συνεδρίας. 

Επειδή στη θέση που προβλέπεται ο πεζόδρομος υπάρχουν κερκίδες 


του γηπέδου, με αποτέλεσμα να είναι αδύνατη η κατασκευή του και 
επειδή υπάρχει αδιέξοδος ο οποίος δεν είναι εγκεκριμένος γι’ αυτό, απο¬ 
φασίζουμε: 

Άρθρον 1 

Εγκρίνεται η τροποποίηση του ρυμοτομικού σχεδίου πόλης Ελασσό¬ 
νας στο Ο.Τ. 336Α, όπως ορίζεται στο τοπογραφικό διάγραμμα που συ¬ 
νοδεύει την παρούσα απόφαση. 

Άρθρον 2 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Μετά την παραπάνω δημοσίευση η απόφαση μαζί με το σχετικό το¬ 
πογραφικό διάγραμμα που τη συνοδεύει θα αναρτηθεί στο Δημοτικό 
Κατάστημα επί 15μερο για ενημέρωση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 23 Απριλίου 1991 
Ο Νομάρχης 

ανδρεΑς εξαδακττλος 









ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2646 (4) 

Τροποποίηση του ρυμοτομικού σχεδίου πόλης Ελασσόνας στο Ο.Τ. 

225Β-226Α Ν. Λαρίσης. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του ν. δ/τοςτης 17ης Ιουλίου 1923 όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 3 
και 70 αυτού. 

2. Τις διατάξεις του α.ν. 314/1968 (ΦΕΚ 47/Α) όπως τροποποιή¬ 
θηκαν και συμπληρώθηκαν με το υπ’ αριθ. 1018/71 ν. δ/γμα (ΦΕΚ 
220/Α) και με την παρ. 3 του άρθρου 34 του ν. 1577/85 (ΦΕΚ 210/ 
Α). 

3. Τις διατάξεις του υπ’ αριθ. 183/1986 π.δ/τος (ΦΕΚ 70/Α) και 
ειδικότερα το άρθρο 1 αυτού. 

4. Την υπ’ αριθ. 73/1990 απόφαση του Δημοτικού Συμβουλίου. 

5. Την υπ’ αριθ. 1/1991 γνωμοδότηση του Συμβουλίου Χωροτα¬ 
ξίας Οικισμού και Περιβάλλοντος, Νομού Λάρισας, όπως διατυπώθηκε 
στο πρακτικό της Ιης/1991 συνεδρίας. 

Επειδή με το ισχύον σχέδιο γίνονται μεγάλες ρυμοτομίσεις σε ιδιο¬ 


κτησίες με αποτέλεσμα να υπάρχει πρόβλημα στη διάθεση της τελικής 
ιδιοκτησίας στο Ο.Τ. 226Α και επειδή με την προτεινόμενη τροποποί¬ 
ηση λύνεται καλύτερα το πρόβλημα, αποφασίζουμε: 

Άρθρον 1 

Εγκρίνεται η τροποποίηση του ρυμοτομικού σχεδίου πόλης Ελασσό¬ 
νας με μετατόπιση δρόμου στα Ο.Τ. 226Α και 225Β όπως ορίζεται στο 
τοπογραφικό διάγραμμα που συνοδεύει την παρούσα απόφαση. . 

Άρθρον 2 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Μετά την παραπάνω δημοσίευση η απόφαση μαζί με το σχετικό το¬ 
πογραφικό διάγραμμα που τη συνοδεύει θα αναρτηθεί στο Δημοτικό 
Κατάστημα επί 15μερο για ενημέρωση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 23 Απριλίου 1991 
Ο Νομάρχης 

ΑΝΔΡΕΑΣ ΕΞΑΔΑΚΤΪΛΟΣ 














